รวมพลนับแสนเรียกร้อง G8 ขจัดความยากจน
ซินหัวเน็ต/วอชิงตันโพสต์- กลุ่มผู้ประท้วงการประชุมสุดยอดผู้นำประเทศอุตสาหกรรมชั้นนำ ( G 8) ได้ฤกษ์เตรียมกิจกรรมรณรงค์ในระหว่างการประชุมที่จะจัดให้มีขึ้นระหว่างวันที่ 6-8 กรกฎาคมศกนี้ที่ สก็อตแลนด์ พร้อมเตรียมจัดคอนเสิร์ตใหญ่ใน 5 ประเทศพร้อมกันเพื่อสร้างกระแสการเรียกร้องให้ขจัดความยากจน เซอร์ บ็อบ เกลด็อบ ศิลปินนักดนตรีและผู้ก่อตั้งองค์กร Make Poverty History (ทำความยากจนให้เป็นอดีต) ได้เรียกร้องให้ชาวอังกฤษได้ออกมารวมตัวกัน ในวันที่ 6 กรกฎาคมนี้ที่เมืองเอดินเบอร์ก เมืองหลวงของสก็อตแลนด์ เพื่อเข้ามาร่วมกันรณรงค์เพื่อต่อต้านความยากจนของโลก เกลด็อบกล่าวผ่านวิทยุบีบีซีของอังกฤษว่า การมารวมตัวกันครั้งนี้จะไม่ใช่เป็นการเดินขบวน เพราะนั่นไม่น่าจะใช่คำจำกัดความที่ถูกต้อง แต่อาจจะเรียกได้ว่าเป็นปาร์ตี้ที่ใหญ่ที่สุดเท่าที่เคยมีมา โดยทางผู้จัดหวังว่าจะมีผู้เข้าร่วมประมาณ 200000 คน โดยที่ทุกคนมาในชุดสีขาว มาร่วมกันตั้ง ชุมนุมมนุษย์สีขาว กันในใจกลางเมืองเพื่อ การเดินทางไกลสู่ความเป็นธรรม (Long Walk to Justice) นอกจากนี้ เกลด็อบได้ประกาศว่า วันที่ 2 กรกฎาคมซึ่งเป็นเพียงไม่กี่วันก่อนหน้าที่ผู้นำทั้ง 8 ประเทศจะมาประชุมกันก็จะมีฟรีคอนเสิร์ตจัดขึ้นที่ 5 เมืองใหญ่ในโลกจัดขึ้นพร้อมกันภายใต้ชื่อ Live 8 ได้แก่ ลอนดอน ประเทศอังกฤษ เบอร์ลิน ประเทศเยอรมัน โรมประเทศอิตาลี ปารีส ประเทศฝรั่งเศสและ ฟิลาเดลเฟีย ประเทศสหรัฐอเมริกา โดยคาดว่า จะมีผู้เข้าร่วมในคอนเสริ์ตได้ถึงประมาณ 150000 คนในแต่ละประเทศ ทั้งนี้ยังไม่รวมการถ่ายทอดโทรทัศน์เพื่อให้ผู้คนทั่วโลกได้รับชมกัน ทั้งนี้ได้มีบรรดาเหล่าศิลปิน นักร้อง นักดนตรีระดับโลกมากมายที่จะมาเข้าร่วม อาทิ U 2 บอง โจวี พอล แมคคาร์ทนีย์ เอลตัน จอห์น มาดอนนา สติง สตีวีย์ วอนเดอร์ แอนนี เลนนอ็กซ์ และศิลปินชื่อดังอีกมากมายมีชื่ออยู่ในรายการแล้ว่าจะเข้าร่วมแน่นอน โดยการมาในครั้งนี้แน่นอนว่าไม่ได้จัดขึ้นเพื่อหารายได้ แต่ตั้งใจที่จะย้ำให้เห็นถึงปัญหาของความยากจนในประเทศกำลังพัฒนาในอัฟริกา เราไม่ต้องการเงินของประชาชน แต่เราต้องการพวกเขา เกลด็อบกล่าว ทั้งนี้เมื่อ 20 ปีที่แล้ว (1985) เขาเคยเป็นผู้ที่จัดคอนเสิร์ตที่ใหญ่ที่สุดภายใต้โครงการให้ความช่วยเหลือ Live Aid ชื่อ Band Aid เพื่อการรณรงค์ให้ประเทศที่พัฒนาแล้วยกเลิกหนี้ให้แก่ประเทศ โดยได้จัดขึ้นที่ ฟิลาเดลเฟียและ ลอนดอน พร้อมกันและมีการถ่ายทอดโทรทัศน์ไปทั่วโลกโดยมีผู้ชมนับล้านคนและสามารถทำรายได้ถึง 40 ล้านเหรียญสหรัฐฯเพื่อนำไปช่วยเหลือในการแก้ไขปัญหาความยากจนในอัฟริกา นับตั้งแต่วันนั้นถึงวันนี้ อัฟริกาก็ยังคงจนอยู่และยิ่งจนลง เกลด็อบกล่าว เขากล่าวอีกว่า ผู้นำ G8 มีความอำนาจที่จะเปลี่ยนแปลงประวัติศาสตร์ได้ ถ้าเพียงแค่พวกเขามีเจตจำนงที่จะทำให้ได้ และถ้าคนนับล้านๆคนบอกว่าพอก็คือพอ เราเข้าใจดีว่าควรจะทำอะไรเพื่อที่จะให้หลุดพ้นจากความอ่อนแอ ความยากจน และ ความเจ็บป่วยจากความน่าสะพึงกลัว และการขาดปัจจัยสี่สำหรับชีวิต ตอนนี้ถึงเวลาแล้วที่เราจะต้องทำ นี่ไม่ใช่เรื่องของการกุศล แต่เป็นเรื่องของความเป็นธรรม การประชุมสุดยอดผู้นำกลุ่มประเทศอุตสาหกรรมชั้นนำ ประกอบด้วยผู้นำจาก 8 ประเทศ คือ สหรัฐอเมริกา อังกฤษ ฝรั่งเศส อิตาลี แคนาดา เยอรมนี ญี่ปุ่น และ รัสเซีย โดยเนื้อหาหลักที่วางไว้สำหรับการประชุมสำหรับวันที่ 6-8 กรกฏาคม นี้นั้น จะอยู่ที่ประเด็นว่าด้วย เงื่อนไขทางการเมือง เศรษฐกิจและสังคมที่ทำให้คนนับพันล้านคนต้องตออยู่ในภาวะยากจนสุดขีด และเกือบครึ่งหนึ่งนั้นอยู่ในกลุ่มซับ - ซาฮาร่า ในอัฟริกา โดยในขณะนี้ โทนี แบลร์ นายกรับมนตรีของอังกฤษกำลังอยู่ในระหว่างการเดินทางข้ามประเทศเพื่อหาเสียงสนับสนุนในประเด็นที่เขาจะนำเสนอ คือเรื่องการเปลียนแปลงของสภาพอากาศและความยากจนในอัฟริกา 
ซินหัวเน็ต/วอชิงตันโพสต์- กลุ่มผู้ประท้วงการประชุมสุดยอดผู้นำประเทศอุตสาหกรรมชั้นนำ ( G 8) ได้ฤกษ์เตรียมกิจกรรมรณรงค์ในระหว่างการประชุมที่จะจัดให้มีขึ้นระหว่างวันที่ 6-8 กรกฎาคมศกนี้ที่ สก็อตแลนด์